যারা সুষ্ঠু গণতান্ত্রিক চেতনায় উদ্বুদ্ধ, সিইসির এ বক্তব্য তাদের হতাশ করেছে। সম্প্রতি তিন সিটি করপোরেশন নির্বাচনে ব্যাপক অনিয়ম হওয়ায় রাজনৈতিক অঙ্গনে চরম হতাশার সৃষ্টি করেছে। জাতীয় নির্বাচনের প্রাক্কালে এ নির্বাচন নিয়ে রাজনৈতিক পর্যবেক্ষকদের ধারণা ছিল, আগামী দিনের জন্য সবার মধ্যে একটি ইতিবাচক ধারণা সৃষ্টির যারপরনাই চেষ্টা করা হবে। কিন্তু সে ধারণা ভুল প্রমাণিত হয়েছে। নির্বাচন নিয়ে এই সঙ্কট যদি অব্যাহত থাকে, তবে জাতি এর ধকল সইতে পারবে না। নির্বাচনের সময় যত ঘনিয়ে আসছে, ক্ষমতাসীন দলের গণতন্ত্র নিয়ে ভাবনা তত বেশি ‘রক্ষণশীল’ হয়ে উঠছে।